
19. zasadnutie	Bod programu MZ č.: 5
MZ mesta Trnava	Materiál č.: 3
09.12.2025
Schválenie prenájmu a súťažných podmienok obchodnej verejnej súťaže o najvhodnejší návrh nájomnej zmluvy na prenájom nebytových priestorov v objekte
 na ulici Hlavná 10 v Trnave
Návrh predkladá:	Návrh spracoval:
JUDr. Ing. Eva Kolláriková, PhD., MBA	Ing. Daniela Holešová
konateľka STEFE Trnava,  s. r. o.	úsek generálnej riaditeľky 
prostredníctvom primátora mesta 
Spracované: 19.11.2025
Zodpovedá: Ing. Andrea Pacerová
Číslo spisu: 49551/2025

Návrh uznesenia
k schváleniu prenájmu a súťažných podmienok obchodnej verejnej súťaže o najvhodnejší návrh nájomnej zmluvy na prenájom nebytových priestorov v objekte na ulici Hlavná 10 v Trnave
Mestské zastupiteľstvo mesta Trnava po prerokovaní:
Schvaľuje
prenájom nebytových priestorov na prízemí a v časti suterénu v objekte na pozemku parcelné číslo 748/4 v k.ú. mesta Trnava, zapísaných na LV č.5000 na ulici Hlavná 10 v Trnave, spolu o výmere 438,46 m² formou obchodnej verejnej súťaže
Schvaľuje
podmienky obchodnej verejnej súťaže o najvhodnejší návrh nájomnej zmluvy na prenájom nebytových priestorov v zmysle prílohy materiálu
Ukladá
STEFE Trnava, s.r.o. realizovať obchodnú verejnú súťaž v spolupráci s Majetkovou komisiou MZ 
Termín vyhlásenia OVS: 11.12.2025


Dôvodová správa
Majetková komisia MZ na svojom zasadnutí dňa 20.08.2025 odporučila Mestskému zastupiteľstvu schváliť podmienky obchodnej verejnej súťaže o najvhodnejší návrh nájomnej zmluvy na prenájom nebytových priestorov o výmere 438,46 m2 na prízemí a v časti suterénu v objekte na pozemku parcelné číslo 748/4 v  k. ú. mesta Trnava, zapísaných na LV č. 5000 na ul. Hlavná 10, s účelom využitia – obchodné a kancelárske priestory, s minimálnym nájomným 19 900 eur/rok.
V zmysle uvedeného odporučenia bol spracovaný materiál na zasadnutie MZ mesta Trnava, ktoré sa konalo dňa 16.09.2025. Uznesením MZ č. 814/2025, zo dňa 16.09.2025 bol v zmysle odporučenia majetkovej komisie schválený prenájom nebytových priestorov a súťažné podmienky OVS o najvhodnejší návrh nájomnej zmluvy na prenájom nebytových priestorov v objekte na ul. Hlavná 10 v Trnave.
Obchodná verejná súťaž na prenájom predmetných nebytových priestorov bola štandardne zverejnená na úradnej tabuli, na webovom sídle ako i na facebooku mesta Trnava, na webovom sídle spoločnosti STEFE Trnava, s.r.o. a taktiež boli formou vývesiek vyvesené oznamy o vyhlásení OVS na objekte na ul. Hlavná 10 s dátumami uskutočnenia dvoch termínov obhliadok. Informácia o prebiehajúcej súťaži bola odvysielaná aj v Mestskej televízii Trnava. Zároveň bola OVS zverejnená počas celej doby trvania na portáli www.nehnutelnosti.sk.
Lehota na podanie cenových ponúk bola stanovená na deň 30.10.2025 do 12,00 hod.
Do uvedeného termínu, t.j. do 30.10.2025 do 12,00 hod. nebola na adresu STEFE Trnava, s.r.o., Františkánska 16, 917 32 Trnava, ani do mestskej elektronickej schránky doručená žiadna cenová ponuka.
Prvé kolo súťaže, ktoré prebehlo v mesiaci november 2024 (s výškou minimálneho nájomného v zmysle aktuálne platného VZN č.514 69 704,26 eur/rok), druhé kolo súťaže v mesiaci marec 2025 (s výškou minimálneho nájomného 59 704,26 eur/rok), tretie kolo v mesiaci máj 2025 (s minimálnym nájomným 29 852,13 eur/rok) a štvrté kolo v mesiaci júl 2025 (s minimálnym nájomným 19 900 eur/rok) boli taktiež neúspešné.
V zmysle uvedeného sme požiadali majetkovú komisiu o usmernenie ďalšieho postupu pri prenájme, ktorá na svojom zasadnutí dňa 18.11.2025 odporučila mestskému zastupiteľstvu schváliť zopakovanie obchodnej verejnej súťaže za rovnakých podmienok.
Na prijatie uznesenia je potrebný súhlas nadpolovičnej väčšiny poslancov MZ   mesta Trnava prítomných na rokovaní MZ.

